lipu tenpo 


nanpa jaki 


jan pali jo 


jan Alonola + kije Enki + jan Imi pilin 3 nasin Sijon 
+ jan Kasape + jan Ke Tami + jan Lapate li nasin sewi Juta ala a! 
+ jan Nalu + jan Penta + jan Polo + jan Tesu ; 

4 musi Og 


li toki. SEN = 
en nimi pi mute lili 


jan Alonola + jan Kasape + jan Ke Tami 


li alasa e pakala toki. . 
sona 6 sitelen nasa 


jan Alonola + jan Ke Tami li sitelen. lon nasin Juniko 


jan Simo li sitelen e sitelen sinpin. 7 kulupu Kanse la 


j li li k k 
jan Kasape li sijelo e lipu. EL 


y | : 8 jaki sijelo ni 
jan Alonola + jan Sonatan li lawa e kulupu. kaa 

li moli nanpa wan 
10 toki Lasina 


li pona tan seme? 
«tr 


G o kama pona 
lon lipu tenpo! musi 11 manasa- 
mi wile e ni: lipu tenpo open 
tenpo ni li kama tawa o. 
: 5 3 jis 12 pini weka 
sina la ona li jaki ala. 


N N 13 tawaotawa 
taso ijo mute li ken 


jaki. utala li ken pali 14 wan taso la 
e jaki. jaki lili lon 14 musi lili 
insa sijelo li ken jaki 


2 ; 14 jaki anu pona 
e sina kin. 


. ; 15 seme li mi 
ante la lipu ni 


li toki e toki ante 

mute e sitelen kin. 

toki li jaki ala li pona 

tawa mi mute. «1 o 


15  kijetesantakalu o 


lipu ni li tan kulupu 
ni la o kama sona lipu tenpo e.V. - 
e ijo ale o musi 
kepeken lipu tenpo! 


kulupu ni li lon ma Aken - 


ona li lon ma Tosi - 


- jan Sonatan 


mi pana e lipu ni 


lon tenpo nanpa 2024 - 


nasin Sijon O 
li nasin sewi Juta ala a! 


tan jan Polo 


mi sitelen e lipu lili ni tawa ni: mi wile toki e ijo suli tawa 
kulupu. ijo suli li ni: nasin Sijon en nasin sewi Juta li ante mute. 
tan ni la jan li ken toki e ni: kulupu lawa pi ma Isale li ike mute. 
taso nasin sewi Juta li ike ala! lon la ma Isale li ike tawa jan 
mute kin pi nasin sewi Juta. pilin mi la jan lawa Netanjaku pi 
ma Isale li ike mute. tenpo ni la jan mute pi ma Isale li moli la 
jan mute mute pi ma Pilasin li moli a. jan lili mute kin pi ma 


Pilasin li moli. 


jan Netanjaku en jan poka ona li pali e ni. ona li toki e ni: mi 
pakala e ma Kasa tawa ni: “mi wile weka e kulupu utala 
Kamasi”. lon la ona li pakala li moli e jan mute pi ike ala e jan lili 
mute mute. jan lili pi ma Pilasin en kulupu utala Kamasi li sama 
ala. jan Netanjaku li sona ala. ona li nasa. kin la ona li pakala 
ala e utala monsuta. ona li pakala e jan pi ike ala li lon e jan 


mute pi utala monsuta pi tenpo kama. 


mi pilin e ni: jan Netanjaku o tawa tomo awen pi jan ike. mi pilin 
e ni kin: lon la ona li jan pi nasin sewi Juta ala tan ni: ona 
li sona ala e toki lawa pi nasin sewi Juta (pi nasin sewi Jesu 


kin). toki lawa nanpa luka wan li toki e ni: o moli ala e jan! 


pilin mi la ma Isale o weka. ma sin o kama lon. ma sin ni la jan 
pi ma Pilasin en jan pi nasin Juta o awen lon poka sama. ona 

o sama! ona o kama jo e ijo sama. sama ma Pesije la ma pi 
kulupu tu li ken, la ma pi jan Juta pi jan Isilan li ken kin. mi 
awen lon ma Malasija. ma ni la jan pi nasin sewi Isilan en jan pi 
nasin sewi Puta en jan pi nasin sewi Palata en jan pi nasin sewi 
Jesu li awen lon poka sama. ona li utala ala a! mi wile e ni: utala 
pi ma Kasa li kama pini. ike la ma Elopa en ma Mewika li pali pi 
lili ike tawa ni. toki li mute, taso pali li lili. lon la ma Mewika 


li awen pana e ilo moli mute tawa ma Isale a! ni li ike mute 


tawa mi. tenpo ale la tan li lon ala tawa moli jan a! I 


pilin - 3 


4 - pilin 


musi Og 
en nimi pi mute lili 


tan jan Nalu 


=» tenpo open pi toki pona la, ona li toki pi lili 


nanpa wan — ona taso li lon... 
... anu seme? 


jan pi mute lili li sona e ni: lon la, ijo toki 
musi pi lili mute li lon; tenpo open pi toki 
pona la, ona li tan tenpo pini. ona li toki lon 


ala, taso ona li sama lili toki. 


sike suno nanpa 1995 la jan Ato Kijosi (Aldo 
Ghiozzi) li pana e musi Og. ona li seme? lon 

la, nimi ni li kalama sama “mu”, tan ni: musi 
Og la sina wile toki, taso sina sona ala 

e nimi mute. sina weka e nimi la, sina o ken 


luka anu mu! 


lon musi ni la, sina pali sama jan pi tenpo 
pini pi weka mute (ona li jan lon ala, li musi 
taso; pu ala la, sina ken nimi ni e ona: jan 
kana’). taso, jan ni li sama ala jan lon pi 
tenpo pini weka, li musi taso: ona li lon 
poka pi akesi monsuta? li pali e ijo musi 


mute li nasa mute. 


jan pi musi Og li sona ala e ijo suli mute pi 
tenpo mi li sona e ijo lili pi tenpo pini taso. 
suli la, ona li ken ala toki suli li sona ala 


e nimi mute. ona la toki pona li toki suli a! 


jan Ke Tami 


musi Og la, jan li ken toki kepeken nimi pi 


mute lili a - ona li sona e nimi ni taso: 


mi — sina - seli — lape — lupa-kiwen? — 
tawa - kiwen - kasi - jo-e-linja-selo“ — 
jaki — lili - moku - ijo — telo — pakala — 


suli - suno 


sina wile toki tawa jan ante la sina 

o kepeken nimi ni taso! sina ken ala pana 
e sona pona kepeken nimi ni la, sina 

o kepeken e tawa luka kin e lukin pi sinpin 
sina; anu la sina ken alasa sitelen kepeken 
nimi ala anu sina ken mu. 


ken la, sina wile moku la, sina wile e ni: sina 
en jan pona sina li alasa e soweli. ni la, sina 


wile toki e ni tawa jan pona sina: 


«mi tu o tawa ma pi kasi suli o alasa 

e soweli pi palisa lawa o moku e ona. mi tu 
o utala e ona kepeken palisa kiwen: ona 

li moli la, mi tu o ken tawa e ona tawa tomo 
kiwen mi, li ken seli e ona li ken moku 


e ona!» 


pilin - 5 


= o 


jan Ke Tami 


taso, sina ken ala toki sama ni, tan ni: sina 
sona ala e nimi! ni la, sina o alasa toki 
kepeken nimi pi mute lili taso, kepeken luka 


sina kin. 
sina ken toki sama ni: 


mi sina tawa kasi pakala ijo moku! 

[wile la, sina o pana e luka sina tawa ma 
kasi; sina o pana e luka lon lawa sina sama 
palisa lawa; sina o mu sama soweli pi palisa 


lawa] 


kasi kiwen pakala ijo! 
[wile la, sina o tawa e luka sina sama ni: 


sina utala e ijo kepeken palisa suli] 


mi sina tawa ijo lupa! seli ijo! moku ijo! 
[wile la, sina o pana e luka sina tawa tomo 
kiwen, o tawa e palisa luka sama seli, 


O pana e ona tawa uta sina] 


ni ali li pilin nasa musi mute, a a a! kin la, 
sina musi ni kepeken nimi pi toki pona la ni 
li ike suli ala, tan ni: toki Inli en toki suli 
ante la nimi wan li jo e kon lili, toki pona la 
nimi wan li jo e kon suli. ni la, nimi pi nanpa 


lili kin li ken wawa a. 


tenpo tu wan la jan Ato Kijosi en jan Wapin 


Lose li pana e musi Og: 


91995 - musi “Og” tan jan Ato Kijosi 
(Aldo Ghiozzi) 


“2000 - musi “ma Og” (toki Inli la, 
Land of Og) tan jan Ato Kijosi 


+2007 - musi “Og tan anpa ma” (toki inli la, 
Og: Unearthed Edition) tan jan Wapin Lose 
(Robin D Laws) 


sina ken lukin e sona e toki pi musi Og lon 


lipu ni (kepeken toki Inli): 


https://index.rpg.net/display-entry.phtml 
?mainid=3984 I 


t ijo “kana” li lon ma ala; ona li lon toki taso anu lipu 
taso anu sitelen taso anu lawa taso anu musi taso. 


2 akesi monsuta li waso akesi ma pi tenpo pini pi 
weka mute suli; lon la ona li lon ala poka pi jan pi 
tenpo pini. jan ni kin la, ona li lon tenpo pini pi 
weka mute a. 


3 lupa lon insa poka pi nena suli; toki ante la, ni 
li ken nimi wan. sina wile musi kepeken toki pona la 
sina ken kepeken nimi “lupa” anu nimi “tomo”. 


4 toki ante la, ni li ken nimi wan. sina wile musi 
kepeken toki pona la, ken la sina ken kepeken nimi 
ko” anu nimi “linja”. 


6 : sona 


6 


sitelen nasa 
lon nasin Juniko! 


tan kije Enki 


> nasin Juniko li open lon tenpo sike nanpa 


1991 (nasin nanpa pona la 
#LLLTTAMMMMLLW). nasin 1.0.0 la ona 

li jo e sitelen 7129 (MMMLLWAMLTT) taso. 
tenpo li kama la, jan pali pi nasin Juniko 

li awen pana e sitelen sin. nasin 15.1 

li nasin sin la ona li jo e sitelen 149 813 
(LLTTAMMMMLLLTWALLTW) a! mute anu 
seme? lipu ni la, mi toki e sitelen pi nasa 


mute lon nasin Juniko a. 


sitelen O pi oko mute 

tomo sewi pi nasin Jesu la, ma li lon kulupu 
toki Lojanki li kepeken e toki Lojanki?. 
sitelen ni li lukin sama oko luka luka. ona 

li lon nasin Juniko tan ni taso: ona li lon lipu 
majuna? a, jan li kepeken e ona lon tenpo 
wan taso. nasin kepeken ona li lon nimi tu 
ni: “cepadumu MHoroguutin” (serafimi 
mnogoocitii). toki pona la, nimi ni li “jan 
sewi sewi pi &ko mute“”. linja ilo mute la 
sitelen ni li jo e oko luka tu taso. taso ni 


li tan pakala pi nasin Juniko. 


sitelen O oko ante li lon kin, taso ona li musi 
ala. ona li jo e oko wan taso anu oko tu 


taso. 


jan Alonola 


moku linja Pijanpijanmijen 

toki Sonko la moku linja ni (ETE, 
biángbiángmian) li jo e sitelen Kansi pi linja 
mute. sitelen ni li ken jo e nasin sitelen 
ante, taso ona ale li pimeja a. sina ken lukin 
e sitelen pi moku ni lon ni a! sitelen ni li jo 
e linja 58 (MMLLLTW; lon toki Sonko pi linja 
mute) anu linja 42 (MMT; lon toki Sonko pi 
linja lili). 

ijo Tawito anu ijo Ototo 

toki Nijon la sitelen pi toki Sonko li lon kin. 
sitelen ni li jo e nasin sitelen tu: nasin 
nanpa wan la, nimi “ko sewi” (#) li lon sewi 
pi nimi “akesi suli” (BE). nasin toki ona li 
"TEWL (taito). nasin ante la, nimi “ko 
sewi” li lon sewi li lon poka a pi nimi “akesi 
suli”. nasin toki ona li “Z£W E” (daito) anu 
“BCL” (otodo). jan mute li toki e ni: 


nanpa linja la sitelen ni li suli nanpa wan. 


nasin sitelen tawa pkoi pini suli walo 
tan sewi 

sitelen ™ li musi ala. taso nimi ona li musi. 
toki Inli la, nimi ona li PRESENTATION 
FORM FOR VERTICAL RIGHT WHITE 
LENTICULAR BRAKCET. nimi pini lon nimi ni 


li pakala: ona o “bracket” o “brakcet” ala. 


sona ' 7 


sitelen pi kon moli “angzarr”) li... jan ala li sona a! sina ken 
tenpo pini la, ma Nijon li jo e nasin nanpa kepeken e ni lon nasin wile sina. ni la, mi 
ante. nasin ni li JIS X 0208. ona li jo pali e nimi sin tawa nimi ni: lekanpa!? I 


e sitelen pi toki Nijon e sitelen pi toki ante. 
taso sitelen 12 (LLT) lon nasin nanpa ni 
li nasa tan ijo wan sama: jan ala li sona 


. .. . et == mn»? 
e tan ona. toki Nijon la ona li "MENI 1 nasin Juniko (Unicode) li nasin nanpa tawa sitelen. 


(yŭrei moji, “sitelen pi kon moli”). sitelen sitelen mute lon toki mute mute li lon ona. 

ale pl eN moli li ni: ZE; =; =; 33; ĝi; sE; 15; 2 toki Lojanki (cnoBbHbcKb mzblkb) li “Old Church 
Res; HIE; E EM. Slavonic” lon toki Inli. 

leko lon poka pi linja alasa anpa 3 majuna li sin ala. 


pini la, mi wile pana e sitelen wan ante 
tawa sina: sitelen $ (RIGHT ANGLE WITH 
DOWNWARDS ZIGZAG ARROW, anu 


“on 


“sitelen $ li lon la sitelen “o” li lon ala. 


5 tan “leko” + “anpa” 


kulupu Kanse la 
jan meli li kama ken 


tan jan Kasape 


jan li kama unpa li kama jo insa e jan lon ali li pali ala e pali ike tawa ona tan ni - 
pi lili a li wile e ona ala la seme li ken - kulupu li kama toki e ni - jan mute li kama 
kulupu mute la jan ni li moli e jo ona la pilin pona tan ni - 


kulupu li wile pali e pali ike tawa ona - 
p p kulupu lili Kanse la jan pi wawa ali li toki 


taso kulupu Kanse li sin e wile ona - jan e ni : lon kulupu suli kin la jan jo o ken pali 


li wile moli e jo ona la kulupu li ken e ni e pali sama lon ali - I 


oo 1 


jan Alonola 


8 : sona 


= Jaki sijelo ni 
li moli nanpa wan 


tan jan Ke Tami 


> opilin. ijo lili li tawa insa pi sijelo sina. ni 


li lon tenpo ale a. taso sijelo sina li ken 
utala e ona li ken weka pona e ona. ona 

li kama ken ala ni la ni li ken kama ike. ijo lili 
li ken ike e sijelo sina li ken pakala e insa 


sijelo li ken moli e sina. sina sona e ni. 


taso ijo jaki tu li ike sama ala jaki ante. ona 
tu li moli e jan pi mute suli a. ona nanpa 
wan li sin lon tenpo sike poka li tawa ma 
ale. sina sona e ona. sina len e uta sina tan 
ona. sina awen lon tomo tan ona. ona li ike 
suli tan seme - mi utala e ona la utala li sin 
taso. utala li awen anpa e ike ona, li wile 


e tenpo. 


taso jaki nanpa tu li sin ala. sin ala aaa. ona 
li tan tenpo weka. lipu en sitelen toki 

li kama ijo sin la ona li sin ala. ale tenpo la 
jaki ni li moli wawa nanpa wan. utala ale 


li moli pi wawa ni ala lon ale tenpo. 


ijo pi jaki ike ni li lon sijelo la ona li wile 
kama mute. ijo li mute lon sijelo la ni li ike - 
sijelo li wile utala e ijo jaki la ni li seli ike 

e sijelo e ijo sijelo li pakala e ijo sijelo li moli 
e ijo sijelo — kin la, ijo jaki li moku e moku pi 
ijo sijelo la ijo sijelo li ken ala moku li moli. 
suli la, jaki ni li mute lon poki insa kon. ona 


li ken lon ijo sijelo ante, taso ona li lon poki 


kon la kon li ken pana e ijo jaki tawa jan 
ante e jaki tawa sijelo pi jan ante. mute 

li suli ike la poki kon li kama pakala mute. ni 
la jan li ken ala moku pona e kon li kama 
wile lape mute li kama moli lon tenpo. ike a. 
taso telo sijelo anu len anu selo li pana ala 
e ijo jaki sama kon. kon li tawa wawa la ijo 
ike li jaki e sijelo la ni taso li ken pana e ijo 


jaki tawa jan ante. 


jaki ni li ken nasa tenpo. ijo ike li kama lon 
sijelo la ijo li ken jaki e sijelo lon tenpo 
poka, li ken jaki lon tenpo sike kama mute. 
ijo ike li jo e selo pi ko awen la sijelo li ken 
ala utala pona e ona. tan ni la, sijelo li pana 
e lipu walo tawa ijo ike. lipu walo li mute la 
lipu li ken kama poki kiwen tawa ijo ike 

li awen e ijo lon insa. poki ni li kiwen pi nimi 
Tupeku la nimi pi ijo ike en nimi jaki 

li Tupekulosi. ijo ike ale li awen lon poki la 


sijelo li kama ala jaki. 


nasa tenpo ante la, selo ko pi ijo ike li wile 
e tenpo. ijo jaki ni pi selo ko li wile kama 
mute la ona li sama ala ijo jaki ante. jaki 
ante la jan poka li kama jaki lon tenpo poka 
la jan alasa li ken sona pona e nasin pi tawa 
jaki. taso jaki ni pi nasa tenpo la jan alasa 


en jan poka li ken ala sona pona sama. 


a, ni ale li ike. jan mute li moli tan ona. 
kulupu li ken ala utala e jaki la jaki li mama 
pi ike suli. a. taso kulupu li ken a utala. jan 
sona li sona pali e moku nasa pi weka jaki. 
jan alasa li sona oko e sijelo jaki kepeken ilo 
oko. jan pi sijelo jaki li wile weka e jaki tan 
sijelo. taso ilo oko pona en moku nasa pona 
li lon ala ma pi sijelo jaki. sijelo jaki li lon ala 
ma pi ilo pona li lon ala ma pi moku nasa. 
kulupu li ken utala e jaki lon ma ale, li utala 
ala e jaki lon ma ale. utala ala ni la, ike suli 
li tan ala jaki, li tan kulupu, li tan mi ale a. 
mi ken weka e jaki ni pi moli nanpa wan a. 


taso ni li ken pali suli la mi ni ala. mi o ni. 


seme li ken? moku pi lili ike en jaki ante en 
ilo oko ala en moku nasa ala li suli wawa a 
e ken moli. jaki moli li suli lon ma pi moku 
lili, lon ma pi jaki ante, lon ma pi ilo oko ala, 
lon ma pi moku nasa ala. mi wile ante e ona 
ale a. taso mute moku en weka pi jaki ante 
li wile e tenpo e ijo mute. ilo en moku nasa 
li wile e ijo wan taso - mani. jaki moli li lon 
ma pi mani lili. mani la, ijo tu li suli. nanpa 
wan la, mani o tawa ma pi jaki ike. kin la, mi 
wile e ijo pi wawa sin la mani o tawa sona 
ilo. jaki li lon ala ma mani la ma mani li pali 
ala e ilo sin. nanpa tu la mani ilo en mani pi 
moku nasa o kama lili. a, mani li ken a kama 


lili. o sona - 


kulupu esun Tanake (Danaher) li lawa e ilo 
oko sin li wile e mani lon ona. ilo oko pi 
tenpo ante li ken ala sona e lon jaki lon 
tenpo ale. taso ilo sin li wawa li ken sona 
pona li ken sona e ni kin: moku seme pi 


weka jaki li ken pona wawa lon jaki pi nasin 


sona : 9 


ni. kulupu esun li ken wile e mani lili. taso 
ona li wile e mani pi mute ike. jan mute a 
li sona ala e lon jaki e nasin pona li kama 


moli li moku e moku nasa kin pi wile ala. 


jan Ke Tami 


open la kulupu wile li toki tawa ona. ona 

li toki ike tawa kulupu wile. kulupu li toki 
wawa tawa ona li toki e ike ona. kulupu 
esun li kama ante lili e nasin mani lon ilo 
ona. taso ante lili o ante suli. mi en jan ante 
mute li awen toki wawa li ken toki utala lon 


ike ona li ken toki suwi lon ante ona. 


a, mi ken wile toki e ijo ante mute. nasin 
pana en nasin pi oko sijelo o kama ante. 
nasin pi kulupu esun en nasin mani 

o pakala. taso open la mi ken ante e nasin 


pi wile kulupu. I 


10 - sona 


| toki Lasina 
li pona tan seme? 


tan jan Imi 


= tenpo pini lili la, mi open kama sona e toki 


Lasina. ni la, jan mute li wile sona e ni: sina 
kama sona e toki ni tan seme? toki Lasina 

li moli! ni li lon. taso toki Lasina li awen 
pona tawa jan ale. ni li tan seme? lipu ni la, 


mi wile toki e ni. 


ken suli la, sina sona e ni: 
jan li toki e toki Lasina 
lon tenpo pini suli. taso 
ken la, sina sona ala e ni: 
jan li pini ala kepeken 
toki Lasina. jan li sitelen 
kepeken ona lon tenpo pi 
suli mute! ni la, sina 
kama sona e toki Lasina 
la, sina ken lukin e lipu pi 
tenpo ante mute. ken suli 
la, sina kama sona e toki 
Lasina la, sina kama pilin 
e ni: sina jan pi tenpo 


pini! ni li lon kin: sina 


jan Ke Tami 


sitelen kepeken toki 

Lasina lon tenpo ni la, jan pi tenpo kama 
suli li ken lukin e ona tan ni: toki Lasina 

li ante ala! (taso la, nimi sin li lon toki 
Lasina. sina ken toki e ijo sin kepeken toki 
Lasina. kin la, jan tonsi li ken toki e tonsi 


ona kepeken toki Lasina!) 


ijo pona li ni: sina kama sona e toki Lasina 
la, ona li wawa e sona sina. ni li tan ni: toki 


Lasina li suli mute li wile e lawa wawa. ni la 


sina kama sona e ona la, ona li wawa e lawa 
sina e sona sina! kin la, nimi mute pi toki 
mute li kama tan toki Lasina. ni la, sina 
sona e toki Lasina la, sina ken sona pona 

e toki ante. ken la, sina sona e ni: 

nimi “pona” li kama tan nimi pi toki Lasina 
(bona). nimi “tomo” la, ni li lon kin 


(domus)! 


mi pilin e ijo nasa: toki Lasina li ken toki pi 
ma ale. ni li tan seme? tan nanpa wan li ni: 
jan li sitelen kepeken ona lon 
tenpo suli. ni la, lipu mute 

li kepeken toki Lasina. kin la, 
jan li sona pona e nasin pi 
kama sona pi toki Lasina. ni 
la, ona li ken pana e sona 
kepeken nasin pona! tan 
nanpa tu la, toki Lasina li jo 
ala e ma. ni la, ma ala li ken 
toki e ni: toki ni li toki mi! taso 
la, sina wile kama sona e toki 
Lasina la, ni li wile e tenpo 
mute. kin la, toki Lasina 

li pona tawa jan pi ma Elopa. 
ken la, ni li lon ala tawa jan pi 
ma ante. taso la, toki ala pi 


ma ale li pona ale. 


pini la, toki Lasina li pona mute tan ijo 
mute. ona li pona mute tawa mi. ken la, 
sina kama sona e ona la, sina kama sona 

e ni: ona li pona mute tawa sina kin! sina 
kama sona e toki Lasina la, sina ken kama 
sona e ijo mute. ken la, sina kama wile sona 


e toki ante pi sin ala! 


Valete, amici et amicae! (o tawa pona, jan 


pona o) I 


ma nasa - 
tenpo open 


tan jan Alonola 


tenpo telo 

tenpo pini mute la, telo taso li lon. jan sewi 
telo li lawa e telo suli ni. taso telo taso li ike 
la, jan sewi telo li pali e kala, e kasi. kala 
suli li lon, li lon selo telo la, monsi ona li lon 
telo ala. monsi ona la, kala ma en kasi ma 

li lon. jan sewi telo li lukin e monsi, li pilin 
ike tan ni: monsi pi kala suli li lon telo ala. 
telo ala la, ona li ken ala lawa. jan sewi telo 
li kalama li pakala, li tu: jan sewi telo en jan 


sewi ma. 


tenpo ma 

ni li tenpo open pi tenpo ma. jan sewi ma 

li lukin e monsi pi kala suli la, ona li pilin 
pona. ona li suli e kala, li kiwen e kala. kala 
kiwen li kala ala, li ma. ma la, jan sewi ma 


li pali e akesi, e soweli, e pipi, e kasi sin. 


tenpo sewi 

jan sewi telo li pilin ike tan jan sewi ma. jan 
sewi telo li wile e ni: telo li lon ma. ni la, 
ona li pali e kon telo. kon telo li lon sewi, 

li tawa anpa lon tenpo mute. ni li pona tawa 
jan sewi telo. taso ni li ike ala tawa jan sewi 
ma tan ni: telo tan sewi li pona tawa kasi 


ma. 

nanpa tu la, jan sewi telo li wile lawa e kon 
telo sin. ni la, ona li ante e kala: ona li pana 
e ilo pi tawa kon tawa kala. kala li ken tawa 
sewi kepeken ilo ni. tenpo kama la, kala ni 


li jo e nimi waso. 


tenpo ike 

tenpo mute la, jan sewi tu li utala ala, 

li pona. taso tenpo wan la, jan sewi ike 

li kama. jan sewi ike ni li ken ante e seli, 

e suno. ona li weka e suno, li lete e telo, 

li seli e ma. ni la, moli mute li lon. ni la, jan 
sewi pona tu li kulupu, li utala e jan sewi 
ike. taso jan sewi ike li lili ala, li jo e wawa 


mute. 


jan sewi pona tu taso li ken ala weka e jan 
sewi ike. ni la, jan sewi pona tu li pali e jan 
sewi lili sin mute. jan sewi pona ale li poki 

e jan sewi ike, li tu e ona. taso ona li ken ala 
weka e jan sewi ike. ona li poki taso. ni la, 
tenpo pimeja en tenpo suno li lon; tenpo 
seli en tenpo lete li lon; ma seli en ma lete 


li lon. 


tenpo jan 

jan sewi lili li kama mute. tenpo ni la, ona 

li sewi ala, li sewi lili taso. ona li lon ma, lon 
telo, lon sewi, li ante mute. tenpo ni la, jan 
ni li jan taso. jan ni li pali e tomo, e ilo, 

e kasi. tenpo ni la, pona en ike li lon poka 


ona. I 

=> jan Jakomo Lopate? li jan pi toki musi 
li jan pi nasin lawa kin tan ma Italija. pali 
ona la, sona pi jan ali la, toki musi ni li suli. 


eus jan Jakomo li tan ma tomo lili; lon poka ona 
PINI la nena li lon. tenpo mute la, jan Jakomo 
weka li wile weka e pilin ike ona la ona li tawa 


sewi nena li awen lon ni. 


tan jan Nalu 


pini weka 

tenpo ali la mi olin e nena ni 

e sinpin kasi ni: tan nasin mute la 
ona li len e lukin tawa weka. 
taso mi anpa la mi oko insa 

ijo ali ni lon monsi sinpin: 

e ma pi pini ala, e pona suli, 

e kalama ala sewi; a, mi pilin 
monsuta lili kin. mi kute e kalama 
pi tawa kon lon kasi la mi sama 

e kalama ala ni e kalama kasi: 

mi lukin insa e tenpo ali suli 

e tenpo pini moli e tenpo ni lon 


e kalama ona. ni la lawa mi 


li insa e telo pi suli ni sewi: 


telo ni li anpa e mi la ni li suwi. I 


jan Loli? en jan Alonola 


— jan Jakomo Lopate, 1818 anu 1819 


1 Giacomo Leopardi, 1798-1837 


2 Eleonora “Lori” Lucchesi, 1939-2024 


tawa o tawa 


tan jan Penta 


=> mi pakala taso - 


seme? 


sina sona * 


pakala taso li mi ° 
sina ni tan seme? 


mi ni tan ale ° 


ale li ike, a ° 
o pini e powe sina = 


mi ken ala - 


mi toki e lon taso, e lon ike = 
taso ona li ike seme? 


a» 
mi suli ala lon sina » 


sina wile e sona sin taso + 
tan seme la mi o wile e sona ala? 


at 
mi toki ala e ni! 
sona taso li ken - 


taso sona o lili lon toki ni pi mi tu - 
o ni tan seme? 


ona li tan ni : mi wile e pona kama ala! 


mi wile toki taso e ike - 
mi la ni li pona = 


mi pona tan ni + 


taso mi pakala tan ijo ante - 


mi sona = 

mi wile moli + 
ni li pona - 
ijo ike li jaki e lawa mi - 
ni li pona - 
mi wile ala lon - 
ni li pona mute - 
sina toki ike tan seme? 


al 
sona li weka la ni li nasin ken taso - 
sina pana ala e suli - 

ni la mi o pilin pona tawa sina 


kepeken seme? 


a! 
taso mi ken ala » 


mi ken ala lukin e ona » 


sina pilin monsuta la 


mi tu li ken lukin lon tenpo sama + 


aaaa! 

pona! 

sina wile sona anu seme? 

mi o pana! 

mi pona ala lon tomo sona mi ° 
mi jo ala e jan pona lon tomo sona - 
mi ike tawa jan pi pana sona ° 
mi sona ala e ijo sin ale - 

kulupu mama mi li weka tan mi + 
soweli mi li weka tan mi + 

tomo ni la mi wan taso + 

tomo ni la mi pona ala - 

ni la apeja li mi + 

apeja li mi! 

al 


jan li olin pakala e mi, li pakala e mi + 


akesi + TI 

wan 
taso la 


tan jan Lapate 


1 sama toki ni pi 
jan Petaka: 
Solo e pensoso 


wan taso! 

wan taso la, mi toki insa 

e suli; ma weka la, mi 

nanpa e tawa noka mi; 

mi wile ala oko e sitelen ante noka. 
pilin pona li weka; lon sinpin mi la, 
jan ale li ken lukin e seli insa mi. 
mi la, len ante ala li lon: mi 

o weka, o wan taso a! 

tenpo ni la, nena suli en telo tawa 
en ma pimeja pi kasi suli li sona 

e lon mi, e lon len mi. 

taso nasin weka ale la, olin li 
alasa e mi, li toki tawa mi; kin la, 


mi toki tawa olin a! 


Jaki anu pona 


tan jan Alonola 


jan Alonola 


mi wile esun e len noka 
taso mi jo ala e mani a 
mi tawa esun pi sin ala 


alasa esun o open a 


len ni li lukin pona tawa mi 
taso lupa li lon, ni li jaki 
len ante li laso pimeja, pona! 


taso soweli lili li lon insa 


len ni li jaki, len ante kin 
taso mi oko e len sin 
len li jaki ala tawa mi 


mi kama jo e len ni 


musi lili 
tan jan Tesu 


A+X 
DAS 
> AX 
H9— 
ONA 
S$ > lol 

seme li mi 


tan jan Alonola 


= jan ale li lon insa mi 
lon tenpo kama anu pini 
mi jo e sinpin e lupa 
jan sona li pali lon insa 
mi la jan li kama sona 
mi la jan li pana sona 
sona nanpa en sona toki 
sona pilin en sona kasi 
ken la sona li sona jaki 
ken la mi ike tawa jan lili 


ken la nasin mi li nasa 


taso mi wile pana e sona 

G Hello! You're looking at lipu tenpo, a magazine written in Toki Pona. 
Maybe you're new and want to know more about this language. Great! 
This page hopes to answer some of your guestions. 


What is Toki Pona? 

Toki Pona is an elegant minimal language. It was created by the 
Canadian linguist Sonja Lang in 2001. It has only got 14 letters and 
about 130 words. 


Why would | learn Toki Pona? 

Despite how tiny the language is, it is still possible to describe any 
concept with it. This might fascinate you. Maybe you just want to take 
a break from the complex world we live in. Or perhaps you just want 
to talk to your friends without others knowing what you're saying. 


How can | learn Toki Pona, and where can | use it? 

There is the official book: Toki Pona: The Language of Good by Sonja 
Lang. It teaches how to use Toki Pona. Sonja made a Toki Pona 
Dictionary too. There are also several free online courses. You can 


find Toki Pona groups and learning resources on tokipona.org, the 


official website, as well as on our own website: liputenpo.org. I 


Do you want to contribute? All text and images in this 
That’s great! You can join us on document are licenced under 
liputenpo.org. We communicate a CC BY-SA 4.0 licence, unless 
in a Discord server. indicated otherwise. 


sina wile pali tawa lipu tenpo la sina wile pana anu ante e ijo pi 
o tawa lipu liputenpo.org : lon lipu ni la o lon nasin - nimi nasin 
ona la sina ken tawa ma mi - jan li lon poka pi ijo ni la o lon ona - 
pali li toki lon ona - sina kama tawa ijo ali ante pi lipu ni la 

lon kulupu la ni li pona a o lon nasin CC BY-SA 4.0 - 


